《雪中泛汉水观捕鱼》
宋代·张嵲

既游天汉地，复泛清汉流。
我本襄汉人，对酒集百忧。
是时云气昏，雪片迷汀洲。
沉沉百丈潭，坐看渔子游。
重裘悯浑脱，得雋怜深投。
舞空清渚迥，遍积修篁幽。
山川疑旧里，歌舞迷新游。
薄暮理归棹，中流任夷犹。
忽惊在乡社，谁辨阴成楼。
欻知非旧邦，汍澜涕难收。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。